Gjertrud Hannasvik

Gjertrud Hannasvik (født 9. november 1968) er utdannet sykepleier på Lovisenberg i Oslo. De ti siste årene har hun jobbet med pasientsikkerhet. I 2009 og 2010 varslet hun som innleid avdelingssykepleier om omfattende juks med håndteringen av ventelister ved Sykehuset Asker og Bærum. Ventelistejukset foregikk i årene mellom 2004 og 2010. Saken har vært gransket av Statens helsetilsyn.NRK Nyheter: Statens helsetilsyn anmelder HF Vestre Viken http://www.nrk.no/nyheter/norge/1.6961237 Asker og Bærum politidistrikt har ilagt sykehuset en foretaksbot på fem millioner kroner for systemsvikt rundt ventelistene.

Hannasvik var engasjert av Vestre Viken for å ordne opp i utfordringene knyttet til ventelister, pasientflyt og problemer med arbeidsmiljøet ved Kirurgisk avdeling ved Sykehuset Asker og Bærum. Kort tid etter at hun begynte ved sykehuset i august 2009 hadde hun samlet dokumentasjon på at over 100 pasienter var mangelfullt fulgt opp fra sykehuset. Hun dokumenterte at kreftpasienter ikke var blitt innkalt slik de skulle, og i noen tilfeller hadde kreftpasienter ventet så lenge på innkalling at behandling var for sent. Hun varslet sykehusets ledelse høsten 2009, men saken ble ikke fulgt opp. I januar 2010 varslet hun fylkeslegen i Oslo og Akershus om forholdene. Kort tid etter ble saken omtalt i mediene.

Saken begynte da Hannasvik oppdaget at en pasient hadde gått ett år med udiagnostisert kreftTV2: Knuts klage avdekket sykehusskandalen http://www.tv2nyhetene.no/innenriks/knuts-klage-avdekket-sykehusskandalen-3117513.html, fordi ingen hadde kontrollert vedkommendes vevsprøve som viste at vedkommende hadde kreft. Ingen hadde fortalt vedkommende om prøven.

 Konsekvenser 
I februar 2010 var over 650 pasienter hasteinnkalt til kontroll ved Asker og Bærum sykehus som følge av venteliste-rotet som var avdekket.NRK Nyheter: 650 hasteinnkalt til Sykehuset Asker og Bærum http://www.nrk.no/nyheter/norge/1.7003625 Tre ledere måtte gå som følge av avdekkingen av venteliste-rotet ved Sykehuset Asker og Bærum. Vestre Viken-direktør Erik Omland, og direktør for kirurgisk klinikk i HF Vestre Viken, Elisabeth Kaasa forlot sine stillinger som følge av saken. Avdelingssjef Eilert OttesenVG: Sparket sjef skulle forkorte ventelistene http://www.vg.no/nyheter/innenriks/artikkel.php?artid=591363 måtte også gå da det ble avdekket at avtalen mellom helseforetaket og avdelingssjefen ble inngått i strid med reglene for offentlig anskaffelse. 

HF Vestre Viken ble ilagt foretaksbot på 5 millioner kroner, en bot selskapet vedtok i desember 2010.Dagens Medisin: Vedtok foretaksbot 

Fylkeslege Petter Schou i Oslo og Akershus omtalte i januar 2010 saken som " den mest alvorlige saken jeg har vært borti noen gang".Aftenposten: Sykehus kan spare millioner på datotriksing  http://www.aftenposten.no/nyheter/iriks/article3484435.ece

Helseforetaket Vestre Viken konkluderte i mars 2010 med at saken bare hadde fått alvorlige konsekvenser for tre pasienter.HF Vestre Viken: Rapport fra internrevisjon ved Kirurgisk avdeling Sykehuset Asker og Bærum http://old.sabhf.no/modules/module_123/proxy.asp?C=50&I=6272&D=2&mids= Styret for helseforetaket konkluderte etter den interne granskningen at det ikke hadde skjedd en bevisst manipulering av ventelistene i april 2010.Dagbladet: - Ikke bevisst manipulasjon av ventelister http://www.dagbladet.no/2010/04/22/nyheter/innenriks/sykehuset_asker_og_berum/ventelister/11393232/

Statens helsetilsyn avsluttet 17. desember tilsynssakenStatens helsetilsyn: Avslutning av tilsynssak – brudd på helselovgivningen http://www.helsetilsynet.no/no/Tilsyn/Tilsynssaker/Avslutning-av-tilsynssak-brudd-pa-helselovgivningen/ for Sykehuset Asker og Bærum, med følgende konklusjon:
«Statens helsetilsyn har funnet at Vestre Viken HF, Sykehuset Asker og Bærum har brutt pasientrettighetsloven § 2-1 ved at man systematisk og over tid har endret datoen for rett til helsehjelp uten medisinsk indikasjon, og unnlatt å informere pasientene om deres rettigheter.»

 Referanser 

Kategori:Norske sykepleiere
Kategori:Sykepleie
Kategori:Varslere (arbeidsliv)